23.03.2016
Гагра ақалақь аҟны Д. Ахвледиани ихьӡ зху астадион «Динамо» аҿы Ахада Рауль Ҳаџьымба Аҧсны Аҳәынҭқарра амилаҭтә еизгатә команда амбахьчаҩ Алексеи Бондаренко официалла инапы иаиркит автомашьына Tayota Camry ацаҧха.
Аҳәынҭқарра Ахада аспортсмен иҭабуп ҳәа иеиҳәеит Аҧсны аизгатә командаҟны илашмҭақәа рзы, ашьапылампыл асразы Адунеи ачемпионат ConIFA аҟны иааирҧшыз алҵшәа бзиақәа рзы, изеиҕьеишьеит аҧхьаҟагьы аихьӡарақәа.
Алексеи Бондаренко Ахада иҭабуп ҳәа иеиҳәеит. «Сара сзы гәадуроуп ҳтәыла аҧшшәқәа ахьысыхьчоз. Исҭахуп дарбанзаалак аспортсмен қәыҧш иаҧхьаҟа сара ҩныҵҟала исныруаз инырыртә еиҧш аҭагылазаашьа иоурц», - иазгәеиҭеит иара.